เงินบาทเริ่มต้น...ทิศทางอ่อนค่า
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

...วารุณี  สิทธิถาวร
ในช่วงสัปดาห์ที่ผ่านมา (47 ม.ค. 2554) เงินบาทเคลื่อนไหวที่ระดับ 30.06 บาทต่อเหรียญสหรัฐ ในวันทำการแรกของปี และเริ่มปรับแข็งค่าขึ้น เนื่องจากมีแรงขายเงินเหรียญสหรัฐของกลุ่มผู้ส่งออกเข้ามาในตลาด 
อย่างไรก็ดีการ แข็งค่าของเงินบาทเป็นไปอย่างจำกัด เนื่องจากเงินเหรียญสหรัฐมีการแข็งค่าขึ้นเช่นกัน ภายหลังมีรายงานว่าดัชนีการผลิตของสหรัฐในเดือน ธ.ค. ออกมาดีเกินคาดและเป็นการขยายตัวต่อเนื่องเป็นเดือนที่ 17 ติดต่อกัน ตามด้วยตัวเลขค่าใช้จ่ายด้านก่อสร้างที่เพิ่มขึ้นสู่ระดับสูงสุดในรอบ 5 เดือน ซึ่งเป็นสัญญาณบ่งชี้ว่าการฟื้นตัวทางเศรษฐกิจสหรัฐกำลังดีขึ้น
อย่างไรก็ดี ภาวการณ์ลงทุนในตลาดหุ้นเอเชียที่ค่อนข้างสดใสรับศักราชใหม่ ท่ามกลางปริมาณการซื้อขายที่ค่อนข้างหนาแน่น หลังนักลงทุนมีความเชื่อมั่นต่อการฟื้นตัวของเศรษฐกิจสหรัฐและเอเชียมากขึ้น เช่นเดียวกับตลาดหุ้นไทยที่สามารถขยับเข้าใกล้ระดับ 1,050 จุด ในช่วงระหว่างวัน ส่งผลให้เงินบาทปรับแข็งค่าขึ้นทดสอบระดับ 30.02 บาทต่อเหรียญสหรัฐ ก่อนจะเริ่มลดช่วงบวกลง โดยเงินบาทอ่อนค่าลงสู่ระดับ 30.08 บาทต่อเหรียญสหรัฐ ในช่วงเช้าวันอังคาร และยังมีแนวโน้มอ่อนค่าลงต่อเนื่องตามสกุลเงินอื่นๆ ในภูมิภาค
เนื่องจากเงินเหรียญสหรัฐปรับแข็งค่าขึ้นตอบรับข้อมูลยอดสั่งซื้อภาคโรงงานที่เพิ่มขึ้นเกินคาด ขณะเดียวกันแรงซื้อเงินเหรียญสหรัฐของกลุ่มผู้นำเข้าทองคำที่มีเข้ามาอย่างหนาแน่น ภายหลังราคาทองคำในตลาดโลกดิ่งลงอย่างรุนแรงกว่า 44 เหรียญสหรัฐ ยังเป็นอีกปัจจัยที่ทำให้เงินบาทร่วงลงสู่ระดับ 30.16 บาทต่อเหรียญสหรัฐ ในช่วงบ่ายวันอังคารในช่วงปลายสัปดาห์ เงินบาทยังคงปรับตัวในทิศทางอ่อนค่า โดยเคลื่อนไหวอยู่ที่ระดับ 30.18 บาทต่อเหรียญสหรัฐฯ ในช่วงเช้าวันพุธ และมีแนวโน้มอ่อนค่าลงต่อ อันเป็นผลจากการทะยานขึ้นของเงินเหรียญสหรัฐฯ ตอบรับข้อมูลการจ้างงานของสหรัฐฯที่ออกมาอย่างแข็งแกร่ง โดย ADP Employer Services เผย ตัวเลขการจ้างงานภาคเอกชนทั่วประเทศเพิ่มขึ้นเกือบ 3 เท่าจากที่ตลาดคาดการณ์ โดยอยู่ที่ 297,000 ตำแหน่งในเดือนธ.ค. เทียบกับ 92,000 ตำแหน่งในเดือนก่อน และยังเป็นการเพิ่มขึ้นมากที่สุดนับจากเริ่มมี การรายงานตัวเลขในปี 2000 โดยข้อมูลการจ้างงานดังกล่าว บ่งชี้ว่าการจ้างงานของสหรัฐฯ กำลังปรับตัวดีขึ้น และทำให้ตลาดเริ่มปรับเพิ่มการคาดการณ์ตัวเลขการจ้างงานนอกภาคเกษตร (Nonfarm payroll) ของสหรัฐฯโดยคาดว่าภาคธุรกิจจะมีการจ้างงานใหม่ในเดือนธ.ค. ถึง 175,000 ตำแหน่ง เพิ่มจากเดิมที่มองว่าจะเพิ่มขึ้น 140,000 ตำแหน่ง ซึ่งความมั่นใจดังกล่าว ส่งผลให้ดอลลาร์สหรัฐฯ ยังคงรักษาช่วงบวกไว้เทียบกับ สกุลเงินอื่นๆ และอาจปรับแข็งค่าขึ้นต่อไปหากตัวเลขการจ้างงานนอกภาคเกษตรที่จะประกาศในวันศุกร์ออก มาดีและส่งผลให้ค่าเงินภูมิภาคมีแนวโน้มอ่อนค่าลง 
โดยเงินบาทร่วงต่ำกว่าระดับ 30.20 บาทต่อเหรียญสหรัฐ ในวันพฤหัสบดี และยังคงปรับตัวในทิศทางอ่อนค่าในวันทำการสุดท้ายของสัปดาห์ เนื่องจากแรงซื้อคืนเงินเหรียญสหรัฐที่มีเข้ามาอย่างต่อเนื่อง
ขณะเดียวกันราคาทองคำในตลาดโลกที่ปรับตัวลงค่อนข้างมากใน ช่วงสัปดาห์นี้ทำให้มีแรงซื้อเงินเหรียญสหรัฐจากกลุ่มผู้นำเข้าทองคำเข้ามาจำนวนมาก ซึ่งเป็นอีกปัจจัยที่ฉุดให้เงินบาทร่วงลงสู่ระดับ 30.26 บาทต่อเหรียญสหรัฐในวันศุกร์ 
อย่างไรก็ดี ตลาดการเงินยังคงจับตาการรายงานข้อมูลการจ้างงานนอกภาคเกษตรของสหรัฐ ในช่วงค่ำวันศุกร์ รวมถึงรอฟังแถลงการณ์ของ เบน เบอร์แนนคี ประธานธนาคารกลางสหรัฐ (เฟด) ถึงแนวโน้มเศรษฐกิจต่อคณะกรรมการงบประมาณ วุฒิสภา หลังการเผยตัวเลขการจ้างงาน ซึ่งจะเป็นตัวบ่งชี้ถึงสถานการณ์เศรษฐกิจและทิศทางเหรียญสหรัฐในช่วงต่อไป
สัปดาห์นี้ (1014 ม.ค. 2553) สายงานธุรกิจตลาดทุน มองว่า เงินบาทยังมีแนวโน้มปรับตัวในทิศทางอ่อนค่าลงต่อเนื่องจากสัปดาห์แรกของปี โดยคาดว่าจะปรับตัวในช่วง 3030.35 บาทต่อเหรียญสหรัฐ เทียบกับ 29.8030.30 บาทต่อเหรียญสหรัฐ ในสัปดาห์ก่อนหน้า อันเป็นผลจากเงินเหรียญสหรัฐที่ปรับตัวค่อนข้างโดดเด่นหลังข้อมูลเศรษฐกิจที่ทยอยประกาศออกมาในช่วงนี้ได้สร้างความมั่นใจแก่นักลงทุนมากขึ้นว่า เศรษฐกิจสหรัฐกำลังปรับตัวดีขึ้น ทำให้ธนาคารกลางสหรัฐไม่มีความจำเป็นที่จะต้องออกมาตรการกระตุ้นเศรษฐกิจรอบใหม่เพิ่มเติม 
ขณะเดียวกันปัญหาทางการคลังในยุโรปที่ยังไม่จางไปจากตลาด ยังเป็นอีกปัจจัยที่กระตุ้นให้นักลงทุนเข้าถือครองเหรียญสหรัฐ ในฐานะสินทรัพย์ที่มีความปลอดภัย และหนุนให้เงินเหรียญสหรัฐยังคงรักษาช่วงบวกเมื่อเทียบกับสกุลเงินต่างๆ 
อย่างไรก็ดี ตลาดการเงินยังคงให้ความสำคัญกับตัวเลขเศรษฐกิจสหรัฐที่จะประกาศในช่วงสัปดาห์นี้ ได้แก่ ตัวเลขสต๊อกสินค้าภาคค้าส่ง ยอดค้าปลีก การผลิตภาคอุตสาหกรรม และตัวเลขสต๊อกสินค้าภาคธุรกิจ ว่าจะสามารถย้ำมุมมองในเชิงบวกต่อเศรษฐกิจสหรัฐได้หรือไม่ ขณะที่ปัจจัยในประเทศในสัปดาห์นี้ต้องติดตามผลการประชุมคณะกรรมการนโยบายการเงิน (กนง.) ในวันอังคารที่ 12 ม.ค. ซึ่งเป็นการประชุมรอบแรกของปีนี้ ว่าจะมีการปรับอัตราดอกเบี้ยขึ้นหรือไม่ หลังจากอัตราเงินเฟ้อที่กระทรวงพาณิชย์ประกาศในช่วงต้นเดือนเริ่มปรับตัวในทิศทางขาขึ้นอีกครั้ง